UNIVERZITET U SARAJEVU - FILOZOFSKI FAKULTET

Na osnovu članova 106. Zakona o visokom obrazovanju ("Službene novine Kantona Sarajevo" broj: 36/22), članova 144, 148. i 173. tačke (1) i (4) Statuta Univerziteta u Sarajevu broj: [01-14-35/23 od 26. 07. 2023. godine](https://www.unsa.ba/sites/default/files/dodatak/2018-11/Statut%20Univerziteta%20u%20Sarajevu.pdf), članova od 16. do 20. Pravila studiranja za treći ciklus studija na Univerzitetu u Sarajevu – doktorski studij broj: 01-4-9-1/24 od 28. 2. 2024. godine, Odluke Senata Univerziteta u Sarajevu o saglasnosti za otvaranje trećeg ciklusa studija iz filozofije broj: 01-38/1957/10 od 14. 7. 2010. godine, Prijedloga Vijeća doktorskog studija od 23. 4. 2025. godine, Prijedloga odluke Vijeća Univerziteta u Sarajevu - Filozofskog fakulteta broj: 03-09/212 od 14. 5. 2025. godine, Odluke Senata Univerziteta o saglasnosti na raspisivanje konkursa za upis studenata trećeg ciklusa studija iz filozofije, *Filozofija i evropski identitet* u studijskoj 2025/2026. godini broj: 01-7-40/25 od 28. 5. 2025. godine, Univerzitet u Sarajevu - Filozofski fakultet *objavljuje*

**KONKURS**

Za upis studenata na TREĆI CIKLUS STUDIJA – DOKTORSKI STUDIJ IZ FILOZOFIJE,

FILOZOFIJA I EVROPSKI IDENTITET na Univerzitetu u Sarajevu - Filozofskom fakultetu, u studijskoj 2025/2026. godini

**I**

Konkurs se raspisuje za upis studenata u treći ciklus studija – doktorski studij koji se organizuje iz *filozofije* pod nazivom **Filozofija i evropski identitet.**

Studij se organizuje u trajanju od tri godine, a njegovim završetkom stiče se naučno zvanje DOKTOR/DOKTORICA FILOZOFIJSKIH ZNANOSTI.

**II**

Za studijsku 2025/2026. godinu biće primljeno ukupno 5 kandidata.

**III**

Pravo pristupa doktorskom studiju i podnošenje prijave imaju slijedeći kandidati:

1. Kandidati koji su stekli diplomu drugog ciklusa studija iz filozofije i akademsku titulu magistra filozofije stečenu na Univerzitetu u Sarajevu - Filozofskom fakultetu.

2. Kandidati koji su stekli diplomu mastera iz oblasti filozofije ili drugih humanističkih i društvenih znanosti.

3. Magistiri nauka iz filozofije ili drugih humanističkih i društvenih znanosti prema predbolonjskom sistemu studiranja.

4. Kandidatima koji su stekli naučni stepen magistra po ranijem Zakonu o visokom obrazovanju, priznaje se 60 (E)CTS bodova.

5. Kandidati strani državljani prijavljuju se na konkurs pod istim uslovima kao i državljani Bosne i Hercegovine, uz uslov da dostave rješenje o priznavanju inostranih visokoškolskih kvalifikacija.

**IV**

Uz prijavu na konkurs, kandidati su obavezni dostaviti:

1. Diplomu o završenom prethodnom obrazovanju/ Diploma sa Dodatkom diplome (original ili ovjerenu fotokopiju);
2. Uvjerenje o položenim ispitima na prethodnom studiju (original ili ovjerenu fotokopiju);
3. Rješenje o akademskom priznavnaju inostranih visokoškolskih kvalifikacija koja je stečena u inostranstvu ili diplome stečene u nekoj od država bivše Jugoslavije nakon 6. 4. 1992. godine (original ili ovjerenu fotokopiju);
4. Izvod iz matične knjige rođenih (original ili ovjerenu fotokopiju);
5. Uvjerenje o državljanstvu (original ili ovjerenu fotokopiju);
6. Biografiju i bibliografiju;
7. Eventualna dosadašnja znanstvena postignuća (radove, učešće na konferencijama iz oblasti filozofije);
8. Uvjerenje o poznavanju stranog jezika (original ili ovjerenu fotokopiju)

**V**

Visina školarine iznosi 4.000,00 KM po godini studija.

**VI**

Nastava za studij će se organizovati za sve kandidate koji ostvare pravo na upis.

**VII**

Konkurs ostaje otvoren 15 dana od dana objavljivanja.

Prijave dostaviti u zatvorenoj koverti putem pošte na adresu: Univerzitet u Sarajevu - Filozofski fakultet, ulica Franje Račkog br. 1, 71000 Sarajevo, sa naznakom „Prijava za upis na doktorski studijiz filozofije, *Filozofija i evropski identitet“.*

Obrazac prijave može se preuzeti sa WEB adrese Fakulteta [www.ff.unsa.ba](http://www.ff.unsa.ba).